Nováčanský potok

Nováčanský potok je potok v Above, na území okresu Košice-okolie. Je to ľavostranný prítok Zlatína, meria 4,3 km a je tokom VIII. rádu.

Pramení v juhovýchodnom výbežku Volovských vrchov, v podcelku Holička, na juhozápadnom svahu vrchu Holička (727,2 m n. m.) v lokalite Nováčanský les, v nadmorskej výške približne 465 m n. m. Na hornom toku tečie severojužným smerom, v pramennej oblasti priberá krátky ľavostranný prítok z JJZ úbočia Holičky a vstupuje do Košickej kotliny, do podcelku Medzevská pahorkatina, kde preteká intravilánom obce Nováčany. Na hornom konci obce priberá ľavostranný prítok z lokality Úboč a pod obcou sa stáča juhojuhozápadným smerom. Následne podteká cestu II. triedy č. 548, z pravej strany priberá významný prítok (3,1 km) z Nováčanského lesa a JJZ od obce Nováčany ústi v nadmorskej výške cca 265,5 m n. m. do Zlatína.

Referencie 

Potoky na Slovensku
Povodie Bodvy
Vodné toky v okrese Košice-okolie